సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
పవన్‌కు వెంకయ్య చురకలు
ప్రత్యేక ప్యాకేజీపై అర్ధరాత్రి ఎందుకు ప్రకటన చేశారన్న పవన్ వ్యాఖ్యలపై వెంకయ్యనాయుడు కౌంటరిచ్చారు.
TNN | Updated:
Jan 30, 2017, 09:53PM IST
ప్రత్యేక ప్యాకేజీపై అర్ధరాత్రి ఎందుకు ప్రకటన చేశారన్న పవన్ వ్యాఖ్యలపై వెంకయ్యనాయుడు కౌంటరిచ్చారు. జనసేన అధినేత పవన్ కళ్యాణ్ ప్రాంతాలను విడగొట్టి దక్షణాది, ఉత్తరాది అని అనటం సమంజసం కాదని, ఇది రాజకీయ సంకుచిత మనస్తత్వమే అని, తాత్కాలిక భావోద్వేగాన్ని రెచ్చగొట్టి రాజకీయ ప్రయోజనాల్ని పొందటానికి చేసే ప్రయత్నమే.. దేశం అంతా ఒకటే అని గ్రహించాలంటూ పవన్&zwnj;కి పరోక్షంగా చురకలంటించారు.
అసలు ప్రత్యేక ప్యాకేజీపై ప్రకటన ఎప్పుడు చేస్తే ఏంటని . . కొంతమంది అనవసరంగా వితండవాదం చేస్తున్నారని ప్రజలు నిద్రపోయినా 24 గంటలు ప్రభుత్వం మేలుకొని పాలన కొనసాగిస్తోందని, పరిపాలన నిరంతర ప్రక్రియ అని అవి నిద్రపోవని, ఆరోజు అర్థరాత్రి వరకూ సుదీర్ఘ చర్చల అనంతరమే నిర్ణయం తీసుకున్నాంఅని, పోలవరానికి వంద శాతం నిధులివ్వడం, ప్రాజెక్టులకు సంబంధించిన బడ్జట్&zwnj;పై సీఎం చంద్రబాబుతో చర్చించామని, ఆ తర్వాత ఆయన కొత్త సూచనలు చేశారని తెలిపారు. ప్యాకేజీపై ఆర్థిక మంత్రితో సుదీర్ఘంగా చర్చించిన తర్వాతే ప్రకటించామని వివరించారు.
స్వాతంత్ర్యం వచ్చి 69 సంవత్సరాలు గడిచినా ఇంకా ప్రాంతాల పేరుతో రెచ్చగొట్టడం తెలిసి చేస్తున్నారో తెలియజేస్తున్నారో అర్థం కావడంలేదని ఇలాంటి ప్రయత్నాలు మానుకోవాలని వెంకయ్య ఘాటుగా స్పందించారు. మరి వెంకయ్య కౌంటర్&zwnj;కి పవన్ ట్విట్టర్ కౌంటర్ ఎలా ఉంటుందో చూడాలి.